**Vedtekter 1. Egersund speidergruppe**

Ajourført og vedtatt av Årsmøte 23.2.2022

**1. NAVN**

Fra stiftelsen var har navnet vært 1. Egersund speidertropp. Etter sammenslåing

med Egersund I skal navnet lyde **1. Egersund speidergruppe**

**2. Forbundstilknytning**

1. Egersund speidergruppe er medlem Norges Speiderforbund og verdensforbundene

som følger av dette. 1. Egersund følger vedtekter og lovregler gitt av

speidertinget

**3. Målsetting**

1. Egersund speidergruppe forsøker å gi speiderne en trygg forankring, og

utvikle dem som mennesker med kunnskaper, ferdigheter og personlige

egenskaper over et bredt felt. Vi har som mål å utvikle våre medlemmer til

selvstendige og ansvarsbevisste mennesker. Vårt arbeid legger vekt på friluftsliv,

samfunnsengasjement, internasjonal forståelse og opplevelse av speideridealene.

**4. Organisering av 1. Egersund**

I det daglige utføres speidervirke i tre avdelinger:

Småspeideren (fra andre til og med fjerde klasse i grunnskolen)

Speidertroppen (fra femte klasse til og med 10 i grunnskolen)

Roverlaget (fra de har avsluttet grunnskole)

**5. Styret for gruppen**

Styret består av Gruppe leder, Tropps leder, Flokk leder, Rover leder og Bygg ansvarlig Imiseid, samt to styremedlemmer.

Styret avholder minst fire møter i løpet av året. Har ansvar for

å koordinere gruppens aktiviteter og føre økonomisk kontroll.

**6. Årsmøte**

Er øverste vedtaksmyndighet for 1. Egersund. Årsmøte holde årlig i februar

Årsmøte behandler regnskap fra foregående år, årsmeldinger, godkjenner

budsjett for kommende år, vedtektsendringer og gir føringer for videre drift i

prinsippvedtak.

Årsmøte annonseres tre uker i forveien. Forslag til vedtak om føringer for videre

drift skal være Gruppeleder i hende tre dager før møte

På årsmøte har betalende medlemmer møte- og stemmerett. For medlemmer

under 18 år kan foreldre møte på vegne av denne. Det tilstrebes at medlemmene

ivaretar egen stemmerett fra ungdomsskolealder.

Årsmøte velger Styre. Styrevervene skal fordeles slik at ledere i småspeider,

speidertropp og roverlag er representert. Alle velges for to år

Ekstraordinært årsmøte skal innkalles når 1/4 av medlemmene krever det.

**7. Utfartssted**

Imiseid er utfartssted for 1. Egersund. Gruppen skal jobbe aktivt for å beholde

bruksrett, samt at stedet opprettholder sin særegenhet og originalitet

**8. Kontingent**

Kontingent innkreves via Norges Speiderforbund. Medlemmer av 1. Egersund

betaler en kontingent bestående av en del til forbund, en del av krets og en del

til lokallag. Størrelsen på lokallagsdelen fastsettes av årsmøte i 1. Egersund

**9. Vedtektsendring**

Kan gjøres av årsmøte med 2/3 flertall. For å gjøre vedtektsendringer må

innkalling til årsmøte inneholde beskrivelse forslag til endring og begrunnelse.

I saker om vedtektsendringer må minst 1/3 av stemmeberettigete avgi stemme

for å få gyldig vedtak